Osnovna škola Rajić

RAJIĆ

27. rujan 2017.

I Z V J E Š Ć E

REALIZACIJA GODIŠNJEG PLANA I PROGRAMA RADA ŠKOLE U

ŠKOLSKOJ GODINI 2016./2017.

1.UVJETI RADA

* 1. Obilježja školskog prostora

Unutrašnji prostor škole sastoji de od 8 učionica, školske knjižnice, ureda ravnatelja, tajništva, pedagoga, informatičke učionice te od zbornice i

sanitarnog čvora.

Vanjski prostor sastoji se od igrališta za rukomet, košarku i mali nogomet te od školskog parka ukupne veličine 3700 m2.

Škola okuplja djecu iz naselja Borovac, Rajić, Roždanik , Jazavica i Voćarica .

* 1. Materijalni uvjeti

Značajna aktivnost na dogradnji ili adaptaciji u ovoj školskoj godini nije bilo.

Školski park i okoliš škole se uredno održava i uređuje.

Nabavka nastavnih sredstava i pomagala za ovu školsku godinu sastojala se od popune školske lektire u knjižnici škole, opremom za različite kabinete odnosno nastavne predmete te nabavka rekvizita za nastavu TZK.

Školska kuhinja osigurava prehranu djece putem mliječnih obroka i zadovoljavajuće je opremljena. Izvori financiranja su škola, grad Novska, Županijski ured i Ministarstvo. U suradnji sa Županijom nabavili smo informatičku opremu za uvođenje e-dnevnika u šk. god. 2016./2017.

* 1. Učiteljski kadar i ostali djelatnici

Ukupno je zaposleno 20 učitelja i sva je nastava stručno zastupljena.

Osim učitelja u školi još rade ravnatelj, pedagog, knjižničar, tajnik, domar,

kuharica i spremačica.

1. ORGANIZACIJA RADA
   1. Podaci o učenicima, razrednim odjelima i organizacija nastave

Osnovnu školu Rajić pohađalo je 163 učenika, a od toga je u razrednoj nastavi

83 učenika a u predmetnoj 80.

Nastava je organizirana u 8 razrednih odjela, 4 u razrednoj i 4 u predmetnoj nastavi.

* 1. Godišnji kalendar rada škole

Nastava u školskoj godini 2016./2017. počela je 5. rujna 2016. godine a završila 14. lipnja 2017. Ukupan broj radnih dana je 252, nastavnih 178, blagdana 8.

1. KULTURNA I JAVNA DJELATNOST ŠKOLE

Aktivnosti vezane uz ove sadržaje sastojale su se uz obilježavanje državnih i vjerskih blagdana putem školskih priredbi i aktivnosti u razrednom odjelu.

Učenici su sudjelovali u estetsko-ekološkom uređenju školskog okoliša i mjesta Rajić. Tijekom ove školske godine sudjelovali smo na brojnim športskim natjecanjima, smotrama i znanost mladima.

Suradnja s društvenom sredinom je korektna a naši učenici su uključeni u različite mjesne i gradske aktivnosti kao što su vatrogasci, športske udruge, vjerske aktivnosti, glazbena škola, JAK Jasenovac, KUD Javor, DND, izviđači.

Učenici su posjećivali kulturne aktivnosti i sadržaje u Novskoj i okolici prilagođene njihovu uzrastu.

1. STRUČNO USAVRŠAVANJE

Učitelji i stručni suradnici redovito su se usavršavali putem aktiva razredne nastave, stručnih vijeća i radionica koje je organizirano na nivou županijskih aktiva. na nivou Ministarstva i Agencije za odgoj i obrazovanje. Individualni plan i program stručnog usavršavanja svakog pojedinog učitelja je utvrđen na početku školske godine i u potpunosti je realiziran na sjednicama Učiteljskog vijeća te je sastavni dio pedagoške dokumentacije.

1. ZDRAVSTVENO-SOCIJALNA I EKOLOŠKA ZAŠTITA UČENIKA

U suradnji s Domom zdravlja u Novskoj i školskom liječnicom obavljeni su svi planirani liječnički pregledi i cijepljenja za ovu školsku godinu.

Socijalna zaštita učenika ostvaruje se putem Centra za socijalnu skrb u Novskoj s kojim imamo korektnu suradnju.

Iz gradskog proračuna grada Novske izdvaja se dio sredstava za sufinanciranje prehrane učenika sa slabijim socio-ekonomskim statusom.

Učenici putnici prevoze se autobusnim linijama „Čazmatransa“ Čazma PJ Novska.

Cjelodnevni izlet učenika ostvaren je u svibnju 2017. g. u Karlovac i Ozalj.

Tijekom cijele školske godine odrađeno je dosta izvanučioničke nastave.

Tom prigodom posjetili smo nekoliko puta grad Zagreb, Novsku i okolicu.

1. RAD STRUČNIH TIJELA, STRUČNIH SURADNIKA I TIJELA UPRAVLJANJA

Rad učiteljskog i razrednog vijeća odvijao se po GPP u vidu praćenja, analize i vrednovanja uspjeha učenika na polugodištu i kraju školske godine.

Svi razrednici i učitelji uredno su vodili i zaključili pedagošku dokumentaciju, surađivali s roditeljima i stručnom službom škole.

Suradnja razrednik-roditelj-učenik je bila korektna.

Stručni suradnik pedagog ostvario je kvalitetan odnos s učenicima kroz različite oblike pomoći u učenju i vladanju. Suradnja razrednici-ravnatelj-učiteljsko vijeće nastojala je podići kvalitetu rada u razredu.

Školski odbor OŠ Rajić razmatrao je pitanja rada i poslovanja škole, donošenje pravilnika i odluka, GPP-a, školskog kurikuluma, analize rada zaposlenih, ocjene rada i izvršenja poslova gdje ravnatelj škole podnosi izvješće školskom odboru o realizaciji GPP-a te kadrovska pitanja i zapošljavanje.

Tajništvo škole i administrativno-tehnička služba obavili su posao utvrđen planom.

Ravnatelj škole brinuo se o svim važnim pitanjima vezanim za početak školske godine, osiguravanjem materijalnih i financijskih uvjeta za odvijanje rada, kadrovskoj problematici, opremljenosti didaktičko-metodičkim pomagalima, organizaciji izleta i putovanja učenika, pravilnom i stručnom vođenju pedagoške dokumentacije, kvaliteti nastavnog procesa, radu školskog odbora te učiteljskog

i razrednog vijeća.

1. REALIZACIJA NASTAVNOG PLANA I PROGRAMA-ANALIZA ODGOJNO-OBRAZOVNOG RADA

Pristup planiranju i programiranju svih oblika nastavnog plana i programa ostvaren je već samim krajem prošle školske godine a nastavio se tijekom srpnja i kolovoza 2016. godine. Sadržaji rada na učiteljskom vijeću bili su vezani uz uspjeh učenika, eventualnu problematiku u nastavnom procesu i stručna predavanja. Stručni aktivi učitelja su na svojim sastancima razmatrali saznanja sa stručnih skupova i tražili najbolja rješenja za što kvalitetnije ostvarivanje i provođenje suvremenih oblika i metoda rada u nastavnom procesu.

Unošenje podataka u pedagošku dokumentaciju sustavno je provođeno tijekom cijele školske godine.

Problemom koji se javljaju u realizaciji su težnja za sto postotnom stručnom nastavom i podizanje financijskih mogućnosti za kupnju neophodnih nastavnih

pomagala.Stručnost smo u potpunosti zadovoljili.

Izborni predmeti u školi su vjeronauk i informatika.

Uspjeh je zadovoljavajući a izostanci neopravdani su vrlo mali.

Pohvaljuju se učenici s odličnim uspjehom i primjernim vladanjem a nagrađuju učenici s prosjekom 5,00 i oni koji su sudjelovali i ostvarili zavidne uspjehe na natjecanjima. Na natjecanjima je sudjelovalo 85 učenika i učenica.

Rad s učenicima koji rade po prilagođenom programu ostvaruje se u suradnji ravnatelja, pedagoga škole i defektologa OŠ Novska.

Nažalost, u ovoj školskoj godini imamo 2 učenika koji nisu završili razred i upućuju se na ponavljanje školske godine.

Za ostale učenike s negativnim ocjenama organiziran je dopunski rad odmah

nakon završetka nastavne godine, nakon kojeg su dobili prolazne ocjene ili su upućeni na popravni ispit u 8 mjesecu. Dopunski rad je pohađalo 9 učenika, 7 je dobilo pozitivnu ocjenu a 2 su upućena na popravak koji su kasnije položili.

Dopunska i dodatna nastava organizirana je iz hrvatskog jezika i matematike.

Veliki broj učenika sudjeluje u izvannastavnim i izvanškolskim aktivnostima i to

u dramskoj, literarnoj, ekološkoj, izviđačkoj skupini, u malom i velikom zboru,

školskom športskom društvu kroz sva športska natjecanja, DND Rajić.

Izvanškolske aktivnosti su vatrogasci, nogometaši, atletičari JAK-a ,Glazbena škola u Novskoj, KUD Javor, Izviđači Zelene patrole.

Učenici su kroz razne aktivnosti sudjelovali u realizaciji prigodnih svečanosti i obilježavanju važnijih datuma i blagdana.

1. PRIJEDLOG MJERA ZA STVARANJE ADEKVATNIH UVJETA RADA I MJERA ZA UNAPREĐIVANJE ODGOJNO-OBRAZOVNOG RADA
2. Poboljšanje uvjeta rada:

* Adaptacija male dvorane u dvije školske učionice
* Adaptacija jedne učionice u informatičku učionicu
* Oprema učionica adekvatnim namještajem i suvremenim nastavnim

sredstvima i pomagalima

* Nabavka informatičke opreme
* Stručno zastupljena nastava
* Veća i kvalitetnija suradnja s roditeljima
* Daljnji rad na stvaranju što boljeg funkcioniranja sustava e-dnevnika

1. Veći udio gradskih, županijskih i državnih institucija u financiranju, opremanju, održavanju i adaptaciji školske zgrade.

Ravnatelj:

Damir Blažeković